Owé, ǎ ńsísīm wáma, wɔígī á myə̄ə̄ŋ ábə Zambá; amú ábə̄ nyé ńgɔ afidí lásɔ́ mā. 7Owé, énye a nə́ ma akóm ai akodé, ndá kɔ̄a dzama: mə nə́ anə́ ékǔm təge sigan ai ńkulu. 8Ábə Zambá ńgɔ akodé ai dúmá bí nə́ mā, akóm ai ngul dzama. Ábə Zambá ńgɔ asɔbɔ́ anə́ ma. 9Fidígán nyé ábǒg yā ábǒg ásə, mína, ayɔŋ ! Kaŋán kúlī ábum dáán ábə̄ nyé; Zambá anə́ bía asɔbɔ́. 10Owé, bǒd yā áyɔŋ bə́ nə evúndu, mim̀faŋ mí bod, miǹnǎl. Ngə́ bâbəde bə́sə fǔfulu á ńlod aná, ngə́ bə́ ḿbɔ̄ évəvɛs aná bə́ lodo evúndu. 11Tə myǎfyáŋan fidǐ mə̄tóm ngə́ ádzə̄ŋ éfadi; tɔ akúmá daán lâbuluban, tə myǎfudi ńnə́m étēde. 12Zambá a ngákɔ́bɔ ebúg dzyá, bibúg bíbɛ̄ á mə̄ ngáwóg, édí: ngul e nə ábə Zambá, ńdɔ̄ fə ábə wa ǎ Ńtondôbə ebaala mətǐŋ; ai édi: nə́ wayân ai mod á táŋ bisíé bíé.